*Vir inligting oor die Nasionale genootskappe vir onderrigbevordering op universiteit (TAU) - sien onderaan bladsy.
n Voorstel vir die skep van onderriggenootskappe aan die Universiteit Stellenbosch is by 'n Senaatsvergadering in 2009 aanvaar. Die Universiteit het tot op hede tien genootskappe suksesvol toegeken. Hierdie program is 'n uitstekende geleentheid om kundigheid met betrekking tot onderrig en leer op die fakulteits- of departementele vlak te konsolideer en uit te brei.
Om die statuur van onderrig en leer aan die Universiteit Stellenbosch te versterk
Om vir geselekteerde akademici 'n geleentheid te bied om hulle onderrigkundigheid te ontwikkel
Om die groei van die akademieskap van onderrig en leer aan die Universiteit te stimuleer
Om die geleentheid te bied vir 'n sistematiese, nougesette en reflektiewe benadering tot onderrig- en leer-innovasie aan die Universiteit.
'n Universiteit-genootskapskema het ten doel om prestige uit te druk en ondersteuning vir uitgesoekte akademici te verskaf om vir 'n vasgestelde tydperk op onderrig en die akademieskap van onderrig te fokus. Die skema sal voorsiening maak vir 'n minimum van een toekenning per jaar om op onderrig en die akademieskap van onderrig te fokus. Die individu sal in sy of haar departement aanbly, maar sal fokus op aspekte van onderrig en leer wat sy of haar onderrig sal versterk en tot die ontwikkeling van die akademieskap van onderrig en leer in die departement en fakulteit sal bydra. Aangesien die skema ten doel het om kapasiteit oor die hele Universiteit te versterk, sal nie meer as een genootskap per fakulteit toegeken word nie. Die projek sal deur 'n komitee bestuur word wat vir hierdie doel deur die Viserektor: Leer en Onderrig opgestel word.
Enige navrae kan aan Karin Cattell-Holden (kcattell@sun.ac.za) by die Sentrum vir Onderrig en Leer gerig word.
Ons is baie trots op die volgende onderriggenote van die Universiteit Stellenbosch:
*Indien onderstaande inligting onvolledig is, kontak ons asseblief.
Naam: Dr Michael Schmeisser
Naam: Dr Marianne Unger
Departement: Sentrum vir Gesondheidsberoepe Onderwys
Naam: Prof Ingrid Rewitsky
Departement: Wiskundige Wetenskappe
Naam: Dr Elize Archer
Fakulteit: Geneeskunde en Gesondheidswetenskapppe
Naam: Marianne McKay
Departement: Wingerd en Wynkunde
Naam: Dr Helena Wessels
*Dr Wessels is in Februarie 2018 oorlede.
Naam: Dr Berna Gerber
Departement: Afdeling Spraak-Taal- en Gehoorterapie
Naam: Prof Ian Nell
Departement: Praktiese Teologie
Naam: Dr Nicola Plastow
Departement: Afdeling Arbeidsterapie Fakulteit: Geneeskunde en Gesondheidswetenskapppe
Naam: Prof Geo Quinot
Naam: Prof Juanita Bezuidenhout
Departement: Sentrum vir Gesondheidsberoepsonderwys
Naam: Prof Elmarie Costandius
Departement: Visuele Kunste
Fakulteit: Lettere en Sosiale Wetenskappe
Naam: Dr Dana Niehaus
Faculty: Geneeskunde en Gesondheidswetenskapppe
Nasionale genootskappe vir onderrigbevordering op universiteit (TAU)
Die genootskapsprogram vir onderrigbevordering op universiteit (TAU) is in 2015 van stapel gestuur as 'n samewerkingsprojek tussen verskeie Suid-Afrikaanse universiteite. Dit staan onder beskerming van HELTASA (die Suider-Afrikaanse Vereniging vir Leer en Onderrig in die Hoër Onderwys), word deur die Raad op Hoër Onderwys ondersteun en deur die Departement van Hoër Onderwys en Opleiding gefinansier.
Om tot die verryking van onderrig en leer in die Suid-Afrikaanse hoër onderwys by te dra deur 'n kader akademici van verskeie instellings en vakrigtings as vakkundiges, leiers en mentors op hulle onderskeie gebiede te help toerus
Om die status en statuur van onderrig te versterk en die begrip van onderriguitnemendheid verder uit te bou
Om by te dra tot die bepaling van wat onderriguitnemendheid in verskillende institusionele omgewings beteken
Die genootskappe word in tweejaarsiklusse toegeken en elke instelling kan tot drie persone benoem. Benoemdes moet senior dosente wees wat oor ten minste 'n doktorsgraad beskik. 'n Nasionale komitee keur die kandidate.
Vir enige vrae, kontak Karin Cattell (kcattell@sun.ac.za) by die Sentrum vir Onderrig en Leer.
Nasionale TAU-genote by die US*
Ons is besonder trots op die volgende nasionale TAU-genote aan die Universiteit Stellenbosch:
*Kontak ons asseblief indien die inligting hieronder onvolledig is.
Afdeling Spraak-Taal- en Gehoorterapie
Prof Ian Nell
Dr Helena Wessels
Fakulteit Geneeskunde en Gesondheiswetenskappe
Departement van Publiekreg